A Bizottság 673/2003/EK rendelete
(2003. április 14.)
az 1143/98/EK, 1279/98/EK, 1128/1999/EK, 1247/1999/EK és 140/2003/EK rendeletnek a Lengyelországból származó marhahús- és borjúhústermékekre vonatkozó vámkontingenseket illető módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2345/2001/EK rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2], és különösen annak 31. cikke (1) bekezdésére,
mivel:
(1) Az egyrészről az Európai Közösségek és tagállamai, másrészről a Lengyel Köztársaság közötti társulás létrehozásáról szóló Európa Megállapodás kereskedelmi vonatkozásainak kiigazításáról megkötött jegyzőkönyvet érintő, a felek között az új kölcsönös mezőgazdasági engedményekről folytatott tárgyalások eredményeinek figyelembe vételéről szóló 2003. március 27-i 2003/263/EK tanácsi határozattal jóváhagyott jegyzőkönyv [3] újabb engedményeket tartalmaz az említett Megállapodással megnyitott vámkontingensek alá tartozó egyes marhahús- és borjúhústermékek behozatalát illetően. Ezek az engedmények 2003. április 1-jétől érvényesek.
(2) Következésképpen 2003. április 1-jei hatállyal módosítani kell a legutóbb az 1096/2001/EK rendelettel [4] módosított, a különböző harmadik országokból származó, meghatározott hegyi fajtájú, nem vágásra szánt tehenekre és üszőkre vonatkozó vámkontingens részletes alkalmazási szabályainak megállapításáról és az 1012/98/EK rendelet módosításáról szóló 1998. június 2-i 1143/98/EK bizottsági rendeletet [5], a - legutóbb a 529/2003/EK rendelettel [6] módosított - a 2290/2000/EK, 2433/2000/EK, 2434/2000/EK, 2851/2000/EK és 1408/2002/EK tanácsi rendeletben, valamint a 2003/18/EK határozat által a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és Románia részére előírt, marhahúsra és borjúhúsra vonatkozó vámkontingensek alkalmazásával kapcsolatos részletes szabályok megállapításáról szóló, 1998. június 19-i 1279/98/EK bizottsági rendeletet [7], a - legutóbb a 529/2003/EK rendelettel módosított - az egyes harmadik országokból származó, 80 kilogrammnál nem nagyobb tömegű borjakra vonatkozó vámkontingens részletes alkalmazási szabályainak megállapításáról szóló, 1999. május 28-i 1128/1999/EK bizottsági rendeletet [8], a - legutóbb az 529/2003/EK rendelettel módosított - az egyes harmadik országokból származó, 80-300 kg tömegű élő szarvasmarhafélékre vonatkozó vámkontingens részletes alkalmazási szabályainak megállapításáról szóló 1999. június 16-i 1247/1999/EK bizottsági rendeletet [9], valamint a - legutóbb az 529/2003/EK rendelettel módosított - 1279/98/EK rendeletben a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és Románia részére előírt marhahús- és borjúhús-vámkontingensek alapján 2003 januárjában benyújtott behozatali engedély iránti kérelmek tekintetében engedélyezett százalékos mennyiségek meghatározásáról szóló 2003. január 27-i 140/2003/EK bizottsági rendeletet [10].
(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1143/98/EK rendelet 1. cikkének (1) bekezdésében a táblázat helyére az alábbi táblázat lép:
"Tételszám | KN-kód | Megnevezés | Kontingens mennyisége (darabszám) | Vámtétel |
09.4563 | ex01029005ex01029029ex01029049ex01029059ex01029069 | A következő hegyi fajtákhoz tartozó, nem vágásra szánt tehenek és üszők: szürke-, barna-, sárga-, tarka-, szimentáli és pinzgaui marha | 7000 | 6 % értékvám |
2. cikk
Az 1279/98/EK rendelet a következőképpen módosul:
1. a cím helyébe a következő szöveg lép:
"A Bizottság 1279/98/EK rendelete (1998. június 19.) a Tanács 2290/2000/EK, 2433/2000/EK, 2434/2000/EK, 2851/2000/EK és 1408/2002/EK rendeletében, valamint 2003/18/EK és 2003/263/EK határozatban előírtak szerint a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és a Románia számára a marha- és borjúhúsra vonatkozó vámkontingens részletes alkalmazási szabályainak megállapításáról.";
2. az 1. cikk (1) bekezdésének helyébe az alábbi szöveg lép:
"Az I. mellékletben felsorolt termékek Közösségbe történő behozatala a 2290/2000/EK [13], 2433/2000/EK [14], 2434/2000/EK [15] és 1408/2002/EK [16] tanácsi rendeletben, illetve a 2003/18/EK [17] és 2003/263/EK [18] tanácsi határozatban előírt vámkontingensek alapján behozatali engedély bemutatásához van kötve.";
3. a 3. cikk (1) bekezdése második albekezdésének helyébe a következő rendelkezés lép:
"A c) pont értelmében vett termékcsoporton az alábbiak értendők:
- az I. mellékletben szereplő országok egyikéből származó, a 0201 és 0202 KN-kód alá tartozó termékek, vagy
- a Magyarországról származó, 02061095, 02062991 , 02102010, 02102090, 02109951, 02109959 vagy 02109990 KN-kód alá tartozó termékek, illetve
- a Romániából származó, 02061095, 02062991, 021020 vagy 02109951 KN-kód alá tartozó termékek, illetve
- a Lengyelországból származó, 16025010 KN-kód alá tartozó termékek, illetve
- a Romániából származó, 160250 KN-kód alá tartozó termékek."
4. az I. melléklet helyébe ennek a rendeletnek a melléklete lép.
3. cikk
Az 1128/1999/EK rendelet 2. cikkének (2) bekezdése helyébe a következő rendelkezés lép:
"(2) Az (1) bekezdésben említett mennyiségre vonatkozó vámtétel:
- a Bulgáriából, Cseh Köztársaságból, Észtországból, Lettországból, Litvániából és Szlovákiából származó állatok esetén 80 %-kal,
- a Magyarországról és Romániából származó állatok esetén 90 %-kal csökken,
- a Lengyelországból származó állatok esetén el kell törölni."
4. cikk
Az 1247/1999/EK rendelet 1. cikkének (2) bekezdése helyébe a következő rendelkezés lép:
"(2) Az (1) bekezdésben említett mennyiségre vonatkozó vámtétel:
- a Bulgáriából, a Cseh Köztársaságból, Észtországból, Lettországból, Litvániából és Szlovákiából származó állatok esetén 80 %-kal,
- a Magyarországról és Romániából származó állatok esetén 90 %-kal csökken,
- a Lengyelországból származó állatok esetén el kell törölni."
5. cikk
A 140/2003/EK rendelet 1. cikke (2) bekezdésének c) pontja helyébe a következő rendelkezés lép:
"c) 4800 tonna 0201 ,0202 és 16025010 KN-kód alá tartozó, Lengyelországból származó marha- és borjúhús."
6. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2003. április 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. április 14-én.